An Chomhdháil ‘Change Makers’

COMHDHÁIL NÍOS GLAISE

Comhpháirtíocht idir An Chomhairle Ealaíon / The Arts Council

agus An Mháistreacht in Ealaíona Féilte (Ollscoil Luimnigh)

Dámh Chruinne Éireann Rince agus Ceol, Ollscoil Luimnigh, V94 NCF8

Dé hAoine, 14 Feabhra 2020

9.30am-5pm

Tugtar cuntas i bplean nua trí bliana na Comhairle Ealaíon 2020-22 (treoir aige óna straitéis Saothar Ealaíne Iontach a Tháirgeadh) ar thiomantas beartais chomhshaoil a fhorbairt san obair a dhéanaimid.

Mar thacaíocht don straitéis seo glacfar na cuir chuige seo a leanas ag an gcomhdháil CHANGE MAKERS chun a tionchar ar an gcomhshaol a laghdú agus chun meastóireacht a dhéanamh i ndiaidh an imeachta.

Ionad agus Iompar.

Spreagfaidh agus dreasóidh an Chomhairle Ealaíon na daoine a fhreastalóidh ar an gcomhdháil chun iompar poiblí a úsáid agus roghnóidh sí ionad a bhfuil naisc iompair phoiblí chomh fada leis.

Spreagfaidh agus tacóidh an Chomhairle Ealaíon le roinnt carranna agus le hiompar príobháideach a bheifear a roinnt chun freastal ar an gcomhdháil mar aon le húsáid as feithiclí leictreacha.

I gcás cuairteoirí idirnáisiúnta (nuair is féidir) soláthróidh an Chomhairle Ealaíon an rogha taisteal mall - nuair nach féidir é sin a dhéanamh, cuirfear bearta seach-chuir carbóin i bhfeidhm (féach thíos) nó freastal fíorúil.

Lóistín.

Do dhaoine a bheidh ag fanacht thar oíche roghnóidh an Chomhairle Ealaíon soláthróirí áitiúla atá gar don ionad (fad siúil) le tiomantas do chleachtais nach bhfuil díobhálach don chomhshaol.

Bia agus Lónadóireacht.

Soláthróidh an Chomhairle Ealaíon bia a fuarthas go háitiúil chun astaíochtaí a úsáideadh i rith iompair a laghdú.

Cinnteoidh an Chomhairle Ealaíon nach n-úsáidfidh an soláthraí lónadóireachta plaisteach agus ábhar nach féidir a athchúrsáil agus go mbeidh sé nó sí tiomanta do dhramhaíl bhia a laghdú.

Ábhair agus Dramhaíl.

Trí chur chuige maidir le laghdú-athúsáid-athchúrsáil, íoslaghdóidh an Chomhairle Ealaíon dramhaíl agus tabharfaidh sí tosaíocht do réitigh inbhuanaithe. Áirítear anseo laghdú ar phriontáil páipéir, bearta cliste a ghlacadh maidir le dearadh lena chinntiú go n-athúsáidfear aon ábhair agus lena chinntiú go mbeidh stáisiúin athchúrsála ag ionad na comhdhála.

Díoltóirí agus Rannpháirtithe.

Tabharfaidh an Chomhairle Ealaíon treoirlínte isteach do rannpháirtithe agus díoltóirí agus luafaidh sí gur luach comhroinnte í an inbhuanaitheacht. Cruthóidh an Chomhairle Ealaíon treoir ghairid ina mbeidh gach ábhar coiscthe, agus spreagfaidh sí gnéithe de laghdú, athúsáid, athchúrsáil chun gníomhaíochtaí atá neamhdhíobhálach don chomhshaol a spreagadh i rith na comhdhála.

Ardáin néal-bhunaithe agus freastal fíorúil.

Úsáidfear Ardáin Néal-bhunaithe i mbainistíocht agus comhordú imeachtaí lena chinntiú go mbeifear tiomanta do pháipéar a laghdú ag an imeacht agus do chleachtais inbhuanaitheachta. Úsáidfear ardáin chumarsáide gréasán-bhunaithe cosúil le beoshruthú ar Skype, FaceTime, YouTube/Facebook chun rochtain níos leithne a thabhairt ar an imeacht agus chun astaíochtaí carbóin i rith taistil a laghdú.